ડીડીટીની શોધ થઇ ત્યારે આખી દુનિયા એવું માનવા લાગી હતી કે હવે મચ્છરનો ખાતમો થઇ જશે. ડીડીટીનું ફુલ ફોર્મ ડિકલોરો ડિફેનિલ ટ્રિક્લોરોએથાને થાય છે. ડીડીટી માટે તો સ્વીસ સાયન્ટિસ્ટ પોલ હરમન મુલરને વર્ષ 1948નું મેડિસિનનું નોબલ પ્રાઇઝ પણ આપવામાં આવ્યું હતું. જોકે થોડાં જ વર્ષોમાં ડીડીટીનું ટાંઇ ટાંઇ ફિસ થઇ ગયું. ડીડીટીની તો વળી બમણી ઊંધી અસર થઇ. એક તો મચ્છરો રીઢા થઇ ગયા, મતલબ કે એ ડીડીટી પ્રૂફ થઇ ગયા, એણે પોતાની શક્તિ વધારી લીધી. બીજી તરફ એવું બહાર આવ્યું કે ડીડીટી તો માણસજાત, પર્યાવરણ અને ખેતીને નુકસાનકારક છે. અમેરિકા, યુકે, યુરોપિયન કન્ટ્રીઝ સહિત અનેક દેશોમાં ડીડીટી ઉપર પ્રતિબંધ મૂકી દેવાયો છે.